PATVIRTINTA

Kauno lopšelio-darželio direktoriaus

2016-12-01 įsak.Nr. V-563

**KAUNO LOPŠELIO-DARŽELIO „ŽELMENĖLIS“**

**IKIMOKYKLINIO AMŽIAUS VAIKŲ UGDYMO (SI) PASIEKIMŲ VERTINIMO TVARKOS APRAŠAS**

**I. BENDROSIOS NUOSTATOS**

1. Ikimokyklinio amžiaus vaikų ugdymo(si) pasiekimų vertinimo tvarkos aprašas (toliau - Aprašas) nustato bendruosius reikalavimus ikimokyklinio amžiaus vaikų ugdymo(si) pasiekimų vertinimui Kauno lopšelyje-darželyje „Želmenėlis“ ir taip pat vaikams, turintiems specialiųjų ugdymosi poreikių. (toliau – Įstaiga).

2. Aprašas parengtas vadovaujantis ,,Ikimokyklinio amžiaus vaikų pasiekimų aprašu“ (toliau Pasiekimų aprašas) parengtu Švietimo ir mokslo ministerijos Švietimo aprūpinimo centrui vykdant projektą ,,Ikimokyklinio ir priešmokyklinio ugdymo plėtra“ (2012-2015).

3. Aprašo reikalavimų vykdymas privalomas įstaigos pedagogams: auklėtojams, meninio ugdymo mokytojui, logopedui.

4. Apraše vartojamos sąvokos:

***Vaiko ugdymosi pasiekimų sritis*** – tai vaiko ugdymuisi svarbi sritis, kurioje išskirta esminė nuostata ir esminis gebėjimas;

***Esminė nuostata –*** tai ugdymosi procese įgytas nusiteikimas, polinkis, požiūris, išreiškiantis vaiko santykį su savimi, su kitais ir su aplinka;

***Esminis gebėjimas –*** tai nuo gimimo iki šešerių metų kiekvienoje iš ugdymosi pasiekimų sričių įgytas svarbiausias vaiko gebėjimas ką nors daryti, veikti, elgtis, kurti.

**II. VERTINIMO PASKIRTIS. PRINCIPAI. TIKSLAS. UŽDAVINIAI. PRIVALUMAI**

5. Įstaigoje sukurta vertinimo sistema padeda ikimokyklinio ugdymo pedagogams ir kitiems ugdytojams (meninio ugdymo pedagogui, logopedui) atpažinti vaikų ugdymosi pasiekimus ir poreikius, įgyvendinti ugdymo turinį, pritaikant jį kiekvienam vaikui ir vaikų grupei, stebėti vaikų pažangą ir tikslingai ugdyti kiekvieną vaiką, kurti numatytiems vaiko ir vaikų grupės ugdymosi rezultatams pasiekti palankią aplinką, parinkti natūralius, vaiko prigimtį atitinkančius ugdymo būdus, siekti kryptingos maksimalios kiekvieno vaiko ugdymosi pažangos pagal jo galias.

6. Vertinimo principai:

6.1. pozityvumas ir konstruktyvumas;

6.2. objektyvumas ir veiksmingumas;

6.3. informatyvumas.

7.Vertinimo tikslas **-** nustatyti koks vaiko kompetencijos lygis įvairiose ugdymo (-si) pasiekimų srityse: fizinio aktyvumo ir kasdienio gyvenimo įgūdžių, savivokos ir savigarbos, emocijų suvokimo ir raiškos, savireguliacijos ir savikontrolės, santykių su suaugusiaisiais ir bendraamžiais, sakytinės ir rašytinės kalbos, aplinkos pažinimo, skaičiavimo ir matavimo, estetinio suvokimo ir meninės raiškos, iniciatyvumo ir atkaklumo, tyrinėjimo, problemų sprendimo, kūrybiškumo bei mokėjimo mokytis.

8. Vertinimo uždaviniai:

8.1. padėti vaikui pažinti save, suprasti savo stipriąsias ir silpnąsias puses, įsivertinti;

8.2. padėti pedagogui įžvelgti vaiko ugdymosi galimybes, nustatyti problemas ir spragas, diferencijuoti ir individualizuoti ugdymą;

8.3. suteikti tėvams (globėjams) informaciją apie vaiko ugdymąsi; gerinti ryšius tarp vaiko, tėvų ir įstaigos;

8.4. nustatyti; įstaigai; savo darbo kokybę, planuoti ugdymą, suteikti pagalbą pagal vaikų poreikius.

9. Vertinimo privalumai:

9.1. puoselėja integralią asmenybę, visas asmenybės savybes, neslopina vaiko prigimtinių galių bei talentų;

9.2. laiduoja kiekvienam ugdytis pagal savo jėgas ir sugebėjimus;

9.3. laiduoja psichologinį saugumą (aš ugdausi kiek galiu).

10. Vertinimu siekiama:

10.1. skatinti vaiko ugdymąsi ir raidą, saugojant vidinį ir išorinį vaiko saugumą ir savigarbą;

10.2. skatinti vaiką pažinti savo galias, savęs pozityvų vertinimą;

10.3. atskleisti vaiko pastangų progresą t.y. parodyti, ką vaikas yra pajėgus daryti, o ne atvirkščiai;

10.4 gerinti tėvų švietimo kokybę bei jų įsitraukimą į vaiko ugdymo(si) procesą įstaigoje.

**III. VAIKO UGDYMO(SI) PASIEKIMŲ VERTINIMAS**

11. Vaikų pasiekimų ir pažangos vertinimas įstaigoje atliekamas pagal aštuoniolika vaiko ugdymo(si) sričių, vadovaujantis kiekvienos srities išskirta esmine nuostata ir esminiu gebėjimu, kuriuos vaikas turėtų įgyti iki 6-erių metų, t.y. per visą ikimokyklinio ugdymo(si) laikotarpį.

12. Vaiko ugdymo(si) pažangos vertinimą atlieka vaikai, grupės pedagogai, tėvai, Vertinime gali dalyvauti ir kiti pedagogai bei specialistai: meninio ugdymo mokytojas, logopedas.

12.1. vaikai įsivertina savo pokyčius (ką aš galiu? kiek aš paaugau?);

12.2. pedagogai vertina kiekvieno vaiko pasiekimus, pažangą. Vaiko gebėjimai aprašomi du kartus per metus. Rugsėjo - lapkričio mėnesiais daromas pirminis vertinimas. Pirminio vertinimo paskirtis - fiksuoti vaiko pasiekimus, individualius ypatumus ir numatyti jo ugdymo kryptį (tikslus ir uždavinius), ugdymo individualizavimo ir paramos vaikui formas;

Gegužės mėnesį daromas baigiamasis vertinimas. Baigiamojo vertinimo paskirtis - įvertinti vaiko pasiekimų ir pažangos lygį pasiektą per metus. Esant reikalui sausio mėnesį daromas tarpinis vertinimas. Tarpinio vertinimo paskirtis - fiksuoti vaiko pasiekimus, nustatyti, ar tinkamai pasirinkta ugdymo kryptis, numatyti tolesnio vaiko ugdymo tikslus ir uždavinius;

12.3. tėvai vertina vaiko ,,augimą“ grupėje.

13. Vaiko pasiekimų vertinimo metodai:

13.1.vaiko stebėjimas natūralioje kasdieninėje veikloje, vaiko veiklos ir kūrybinės raiškos darbelių analizė (meninės, žodinės kūrybos darbai, pratybos, nuotraukos, vaiko veiklos stebėjimo užrašai), vaiko kalbos užrašai, pokalbiai su vaiku ir vaiko tėvais, (kasdieniniai ir individualūs pokalbiai), specialistų pokalbiai: meninio ugdymo mokytojo, logopedo, bendrosios praktikos slaugytojo.

14. Zarasų „Lakštingalos“ mokyklos ikimokyklinio amžiaus vaikų ugdymo(si) pažangos pasiekimai žymimi ,,Vaiko aplanke“. ,,Vaiko aplanką“ sudaro:

14.1. ,,Ugdymo(si) pasiekimų diagrama pagal pasiekimų žingsnius“ Priedas Nr. 1;

14.2. vaiko meninės raškos darbai ( dailės darbeliai, žodinė kūryba, užrašytos vaiko mintys);

14.3. vaiko veiklos stebėjimo užrašai (įv. užduotėlės, pratybų knygelės, vaiko mintys, nuomonė);

14.4. vaiko elgesio faktų analizė (atskirų situacijų pavyzdžiai);

14.5. nuotraukos;

14.6. vaiko įsivertinimas (vaikas skatinamas įsivertinti, siekiant formuoti supratimą apie jo paties ugdymąsi).

**IV. INFORMAVIMAS APIE VAIKO PASIEKIMUS IR PAŽANGĄ**

15.Apie vaiko ugdymo(si) pasiekimus tėvai/globėjai supažindinami individualiai, pokalbių metu (nuolat, metų eigoje).

1. Vaiko pasiekimai ir pažanga aptariama Mokytojų tarybos susirinkimo metu.

17. Vaiko problemos sprendžiamos tik su ugdymo procese dalyvaujančiais specialistais ir tėvais.

17.1 Tėvai susipažinti su vertinimu gali elektroninėje sistemoje „Mūsų darželis“.

**V. ATSAKOMYBĖ IR ĮGALIOJIMAI**

18. Už vaiko pasiekimų ir pažangos vertinimą atsakinga grupės auklėtoja, tėvai ir kiti vaiką ugdantys specialistai.

19. Vaiko pasiekimų ir pažangos vertinimo medžiaga laikoma grupėje. Ji yra konfidenciali.

1 PRIEDAS

|  |  |  |  |  |  |
| --- | --- | --- | --- | --- | --- |
| VAIKO VARDAS, PAVARDĖ | | | |  |  |
| AMŽIUS (pirminio vertinimo žymė ) |  |  |  |

AMŽIUS (baigiamojo vertinimo žymė )

**UGDYMO(SI) PASIEKIMŲ DIAGRAMA PAGAL PASIEKIMŲ ŽINGSNIUS**

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  | |  |  | | | | | | | | | | | | | | |
|  | 7 |  |  |  |  |  |  |  |  |  |  |  |  |  |  |  |  |  |  |
|  | 6 |  |  |  |  |  |  |  |  |  |  |  |  |  |  |  |  |  |  |
| Žingsniai | 5 |  |  |  |  |  |  |  |  |  |  |  |  |  |  |  |  |  |  |
| 4 |  |  |  |  |  |  |  |  |  |  |  |  |  |  |  |  |  |  |
| 3 |  |  |  |  |  |  |  |  |  |  |  |  |  |  |  |  |  |  |
|  | 2 |  |  |  |  |  |  |  |  |  |  |  |  |  |  |  |  |  |  |
|  | 1 |  |  |  |  |  |  |  |  |  |  |  |  |  |  |  |  |  |  |
|  | 0 |  |  |  |  |  |  |  |  |  |  |  |  |  |  |  |  |  |  |
|  |  | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
|  |  | Kasdienio gyvenimo įgūdžiai | Fizinis aktyvumas | Emocijų suvokimas ir raiška | Savireguliacija ir savikontrolė | Savivoka ir savigarba | Santykiai su suaugusiais | Santykiai su bendraamžiais | Sakytinė kalba | Rašytinė kalba | Aplinkos pažinimas | Skaičiavimas ir matavimas | Meninė raiška | Estetinis suvokimas | Iniciatyvumas ir atkaklumas | Tyrinėjimas | Problemų sprendimas | Kūrybiškumas | Emocijų suvokimas ir raiška |
|  |  |  |  |  |  |  |  |  |  |  |  |  |  |  |  |  |  |  |  |